b"\n_START_ARTICLE_\nOops!... I Did It Again World Tour\n_START_PARAGRAPH_\nOops!...I Did It Again World Tour je druga koncertna turneja ameri\xc5\xa1ke pevke Britney Spears. S turnejo so promovirali njen drugi glasbeni album, Oops!... I Did It Again (2000) in v sklopu slednje so nastopali v Severni Ameriki, Evropi in Braziliji. To je bila prva turneja, v sklopu katere je Britney Spears nastopala zunaj Severne Amerike. Turnejo so oznanili februarja 2000, ko je Britney Spears \xc5\xa1e nastopala na koncertih v sklopu turneje ...Baby One More Time Tour. Oder je bil veliko bolj izpopolnjen kot na njenih prej\xc5\xa1njih turnejah in v ozadju je bil tudi ekran, na katerem so se med izvajanjem pesmi predvajali razni posnetki, v nastope pa so bili vklju\xc4\x8deni tudi pirotehni\xc4\x8dni izdelki in premikajo\xc4\x8de se plo\xc5\xa1\xc4\x8dadi. Na turneji je Britney Spears izvajala pesmi s svojih prvih dveh albumov, ...Baby One More Time in Oops!... I Did It Again. Showco je bilo podjetje, ki je uporabljalo sistem PRISM, s katerim so na vsakem koncertu prostor prilagodili sceni. Britney Spears je za petje uporabljala ro\xc4\x8dni mikrofon ter mikrofon, pritrjen na slu\xc5\xa1alke, s sistemom ADAT pa so nadomestili plesne to\xc4\x8dke. Vsa oprema je prihajala iz Zdru\xc5\xbeenih dr\xc5\xbeav Amerike._NEWLINE_Koncert so sestavljale \xc5\xa1tiri to\xc4\x8dke, pred vsako to\xc4\x8dko pa so izvedli \xc5\xa1e predstavitev prihajajo\xc4\x8de to\xc4\x8dke, kon\xc4\x8dali pa so jo z zaklju\xc4\x8dkom. Turneja se je pri\xc4\x8dela z Britney Spears, ujeto v gromozanski padajo\xc4\x8di krogli. Ve\xc4\x8dino pesmi so spremljale energi\xc4\x8dne plesne to\xc4\x8dke, z izjemo pesmi v drugem delu koncerta, ko so v glavnem predvajali balade. Uvodi so vklju\xc4\x8devali tudi pirotehni\xc4\x8dna sredstva. Turneji Oops!...I Did It Again World Tour so glasbeni kritiki dodeljevali v glavnem pozitivne ocene, ki so hvalili odrsko energijo Britney Spears, pa tudi nastop spremljevalne glasbene skupine. U\xc5\xbeivala je tudi v velikem komercialnem uspehu, saj je zaslu\xc5\xbeila 40,5 milijonov $ in tako postala ena izmed najuspe\xc5\xa1nej\xc5\xa1ih turnej leta 2000. Turnejo Oops!...I Did It Again World Tour so predvajali tudi po razli\xc4\x8dnih kanalih na svetu.\n_START_SECTION_\nOzadje\n_START_PARAGRAPH_\n22. februarja 2000 je Britney Spears oznanila, da bo pri\xc4\x8dela z novo poletno turnejo, v sklopu katere bo promovirala svoj drugi glasbeni album, Oops!... I Did It Again (2000). To je bila njena prva turneja, v sklopu katere je nastopala tudi na koncertih v Evropi. Britney Spears je povedala: \xc2\xbbOd\xc5\xa1la bom v Evropo in \xc5\xa1est mesecev nastopala prakti\xc4\x8dno vsepovsod, [...] \xc5\xa0e nikoli nisem od\xc5\xa1la na turnejo zunaj ZDA. Nikoli se nisem sre\xc4\x8dala z obo\xc5\xbeevalci iz drugih dr\xc5\xbeav in nastopati pred njimi bo tako vznemerljivo.\xc2\xab Pred za\xc4\x8detkom turneje je revija Forbes poro\xc4\x8dala, da podjetje SFX Entertainment, ki je koncerte promoviralo, Britney Spears garantiralo vsaj 200.000 $ pla\xc4\x8dila na koncert. Turnejo sta sponzorirala sponzorja turneje ...Baby One More Time Tour, podjetji Got Milk? in Polaroid Corporation, v sodelovanju z Clairolovo kolekcijo Herbal Essences. Britney Spears je posnela pesem, ki so jo kasneje imenovali \xc2\xbbI've Got the Urge to Herbal\xc2\xab\xc2\xa0in so jo uporabili pri radijski kampanji, vendar Britney Spears nikoli ni posnela slik za kampanjo, saj se je odlo\xc4\x8dila podpirati \xc5\xa1estinosemdesetdnevni protest Screen Actors Guilda (SAG). Kasneje je podjetju donirala 1 $ vsake prodane vstopnice za koncert v Inglewoodu, Kalifornija.\n_START_SECTION_\nRazvoj\n_START_PARAGRAPH_\nZa direktorja turneje so izbrali Jamieja Kinga. Tim Miller in Kevin Antunes sta slu\xc5\xbeila za vodjo produkcije in vodjo glasbe. Mark Foffano je prevzel vlogo vodje osvetljevanja. Britney Spears je turnejo opisala kot\xc2\xa0\xc2\xbbBroadwayjsko predstavo\xc2\xab. Seznam pesmi je sestavljalo gradivo z njenega prvega glasbenega albuma ...Baby One More Time (1999) ter sedem pesmi z albuma Oops!... I Did It Again. Britney Spears je razlo\xc5\xbeila: \xc2\xbbTako dolgo sem pela eno in isto gradivo. Majhna sprememba bo dobrodo\xc5\xa1la.\xc2\xab Govorila je tudi o svojih pri\xc4\x8dakovanjih do turneje, pri \xc4\x8demer je povedala: \xc2\xbbKomaj \xc4\x8dakam. To bo svetovna turneja. Imela bom ve\xc4\x8d plesalcev, ve\xc4\x8dji oder, ve\xc4\x8d piro... vse skupaj bo samo precej ve\xc4\x8dje.\xc2\xab Oder je bil veliko bolj izpopolnjen kot oder na njeni prej\xc5\xa1nji turneji, vklju\xc4\x8deval pa je tudi ekran v ozadju, na katerem so se med izvajanjem pesmi predvajali razni posnetki, premikajo\xc4\x8de se plo\xc5\xa1\xc4\x8de in razli\xc4\x8dne rekvizite. Samo to, da so zgradili oder, je stalo 2,2 milijona $. \xc5\xbde na za\xc4\x8detku koncerta so se na odru pokazale spremembe: med nastopom s pesmijo \xc2\xbbBorn to Make You Happy\xc2\xab\xc2\xa0je Britney Spears pela v otro\xc5\xa1ki spalnici, v ozadju pa so bili postavljene otro\xc5\xa1ke igra\xc4\x8de, plesali pa so v slogu pretepa z blazinami. V nasprotju s tem nastopom so bila ozadja pri izvajanju pesmi \xc2\xbbDon't Let Me Be the Last to Know\xc2\xab,\xc2\xa0\xc2\xbb...Baby One More Time\xc2\xab\xc2\xa0in \xc2\xbbOops!... I Did It Again\xc2\xab\xc2\xa0nekoliko bolj kontroverzna._NEWLINE_Ozvo\xc4\x8denje je urejalo podjetje Showco, natan\xc4\x8dneje Monty Lee Wilkes, ki je uporabljalo sistem PRISM, s katerim so oder vedno prilagodili vi\xc5\xa1ini in \xc5\xa1irini prizori\xc5\xa1\xc4\x8da. Monty Lee Wilkes je za ozvo\xc4\x8denje uporabil kombinacijo Yamahinih konzul PM4000 in PM3000, kar je neobi\xc4\x8dajna kombinacija za turneje Britney Spears. Uporabil je tudi kompresor dbx 903 za ozvo\xc4\x8denje tolkal. Kompresor je bil uporabljen tudi za ozvo\xc4\x8denje mikrofona Britney Spears, poleg kombinacije kapsul Shure Beta 58A in Crown CM-311AE za name\xc5\xa1\xc4\x8dene slu\xc5\xa1alke. Vokali Britney Spears so bili ve\xc4\x8dinoma vnaprej posneti in nesprogramirani, med nastopi pa so jih vrteli s pomo\xc4\x8djo naprave ADAT, njen mikrofon za petje v \xc5\xbeivo pa so, ko so plesne to\xc4\x8dke postale preve\xc4\x8d energi\xc4\x8dne za dobro nadzorovanje glasu, zamenjali. Spremljevalna glasbena skupina Britney Spears, spremljevalni tehniki in vodja monitorja, Raza Sufi, so imeli med nastopom na u\xc5\xa1esih slu\xc5\xa1alke, s katerimi so hitro in jasno komunicirali z nastopajo\xc4\x8dimi na odru. Britney Spears jih ni uporabljala, saj ji je bil bolj v\xc5\xa1e\xc4\x8d zvok okolice, osmih baterij podjetja Showco SRM, razporejenih po odru. Te so spremljali \xc5\xa1e stranski dodatki Showco SS in par \xc5\xa1estin\xc5\xa1tiridesetcentimetrskih zvo\xc4\x8dnikov na vsakem koncu odra. Raza Sufi je uporabil tudi napravo dbx 160A, ki je omejila glasnej\xc5\xa1e trenutke Britney Spears, spremljevalne vokale pa je urejal s pomo\xc4\x8djo dveh dinami\xc4\x8dnih izena\xc4\x8devalnikov BSS DPR901. Zaradi tega so bili spremljevalni vokali in tolkala glasnej\xc5\xa1i. S pomo\xc4\x8djo tega so tudi oja\xc4\x8dali celoten zvok.\n_START_SECTION_\nKoncert\n_START_PARAGRAPH_\nKoncert se je pri\xc4\x8del z video uvodom \xc2\xbbIzku\xc5\xa1nja Britney Spears\xc2\xab, kjer so na ekranu iz ozadja pokazali tri fotografije Britney Spears, s katerimi je ob\xc4\x8dinstvo pozdravila na koncertu. Nato se je za\xc4\x8dela na oder spu\xc5\xa1\xc4\x8dati velikanska kovinska krogla ter se nato razpolovila in iz nje je prilezla Britney Spears, oble\xc4\x8dena v svetle\xc4\x8de kavbojke in oran\xc5\xbeno majico. Britney Spears je za\xc4\x8dela z bolj plesno usmerjenimi to\xc4\x8dkami, kot sta nastopa s pesmima\xc2\xa0\xc2\xbb(You Drive Me) Crazy\xc2\xab\xc2\xa0in\xc2\xa0\xc2\xbbStronger\xc2\xab. Temu je sledila izvedba pesmi \xc2\xbbWhat U See (Is What U Get)\xc2\xab, kjer je plesala na drogu. Akt se je kon\xc4\x8dal z Britney Spears, ki se je pogovarjala z ob\xc4\x8dinstvom in nato sedla na majhen stol ter s kitaristom Skipom izvedla pesem\xc2\xa0\xc2\xbbFrom The Bottom of My Broken Heart\xc2\xab. Potem, ko je zapustila oder, se je na ekranu pri\xc4\x8del predvajati posnetek s \xc4\x8dlani glasbene skupine *NSYNC, v katerem so se tekmovalci spoznali z igrami, v katerih so tekmovali za to, kdo bo spoznal Britney Spears. Nato se je pevka pojavila na odru, kjer se je spoznala z izbranim obo\xc5\xbeevalcem in nato ob\xc4\x8dinstvu predstavila svojo spalnico. Oble\xc4\x8dena v pi\xc5\xbeamo in copate, je izvedla pesem\xc2\xa0\xc2\xbbBorn to Make You Happy\xc2\xab, ki je bila vklju\xc4\x8dena tudi v plesno to\xc4\x8dko na koncu. Nato je izvedla pesem\xc2\xa0\xc2\xbbLucky\xc2\xab, pri kateri je bila tema vojna. Nadaljevala je z nastopom s pesmijo\xc2\xa0\xc2\xbbSometimes\xc2\xab, kjer je bila oble\xc4\x8dena v obleko, podobno tisti iz videospota za pesem. Na koncu je splezala na stopnice in izvedla pesem\xc2\xa0\xc2\xbbDon't Let Me Be The Last To Know\xc2\xab, kjer je nosila dolgo belo obleko s perjem._NEWLINE_Predstavitev glasbene skupine je bila me\xc5\xa1anica funk glasbe in progresivnega rocka in Britney Spears je po njej izvedla svojo verzijo pesmi Sonnyja & Cher,\xc2\xa0\xc2\xbbThe Beat Goes On\xc2\xab. Med nastopom so jo, oble\xc4\x8deno v kimono, ki je prekrival skoraj ves oder, dvignili v zrak. Nato je nastopila s pesmijo \xc2\xbbDon't Go Knockin' On My Door\xc2\xab\xc2\xa0in svojo verzijo uspe\xc5\xa1nice glasbene skupine The Rolling Stones iz leta 1965,\xc2\xa0\xc2\xbb(I Can't Get No) Satisfaction\xc2\xab, ki se je kon\xc4\x8dala s plesno to\xc4\x8dko, ki so jo v izvirniku izvajali na originalno verzijo pesmi. Nato so izvedli plesno to\xc4\x8dko, kjer so individualni plesalci pokazali svoje gibe in na ekranu v ozadju so se pojavila njihova imena. Nato se je Britney Spears na odru pojavila v konzervativni \xc5\xa1olski uniformi ter izvedla pesem\xc2\xa0\xc2\xbb...Baby One More Time\xc2\xab. Obleko si je na polovici strgala in razkrila navija\xc5\xa1ki kostum. Britney Spears se je zahvalila svojemu ob\xc4\x8dinstvu in zapustila oder. Kmalu zatem se je vrnila in izvedla pesem\xc2\xa0\xc2\xbbOops!...I Did It Again\xc2\xab. Nastop je vklju\xc4\x8deval veliko pirotehni\xc4\x8dnih u\xc4\x8dinkov in drugih posebnih u\xc4\x8dinkov. Koncert je kon\xc4\x8dala tako, da je od\xc5\xa1la v ognjeni tunel.\n_START_SECTION_\nSprejem\n_START_PARAGRAPH_\nGlasbeni kritiki so turneji dodelili v glavnem pozitivne ocene. Andrew Miller iz revije The Pitch je napisal, da je\xc2\xa0\xc2\xbb[koncert] v Sandstoneu dokazal, da veliko kritik na ra\xc4\x8dun [Britney Spears] neutemeljenih, saj prihajajo od ljudi, ki se \xc5\xa1e nikoli niso udele\xc5\xbeili njenega koncerta. Glasba je prihajala od nadarjene glasbene skupine, ne iz radia, in tudi pesmi z veliko bas kitare, kot sta '... Baby One More Time' in 'The Beat Goes On' so izvajali v \xc5\xbeivo. Poleg tega so vokali Britney Spears resni\xc4\x8dni, saj je pela zelo nizko [...] komaj je zadela vi\xc5\xa1je tone [...], kakorkoli \xc5\xbee, vi\xc5\xa1je tone so izpopolnili spremljevalni pevci, [...] ki so nastopili med najbolj napornimi plesnimi to\xc4\x8dkami.\xc2\xab Richard Leiby iz revije The Washington Post je verjel, da je turneja \xc2\xbbodli\xc4\x8dna\xc2\xab. Dan Aquilante iz revije New York Post je dejal, da se je Britney Spears \xc2\xbbzdela tako navdu\xc5\xa1ena nad turnejo kot njeni obo\xc5\xbeevalci. Morda je malce kavbojska v stilu Mariah ali pa nastopa kot striptizeta, podobno kot Madonna [...] Britney Spears je bila cel \xc4\x8das v elementu in vodila svoj ples.\xc2\xab Letta Tayler iz revije Newsday je napisala: \xc2\xbb\xc4\x8cez polovico koncerta je ostala stara Britney, naivna najstnica, ki sanjari o romanci. \xc4\x8cez preostalo turnejo pa je bila pomanjkljivo oble\xc4\x8dena pop pevka z enkratnim glasom\xc2\xab. _NEWLINE_Jon Pareles iz revije The New York Times je napisal: \xc2\xbbKaj dobi\xc5\xa1 od osemnajstletne pevke z velikim nasmehom, majhnim glaskom, trenutki iskrenosti, te\xc5\xbekimi plesnimi to\xc4\x8dkami, brezsramnim ogla\xc5\xa1evanjem in odlo\xc4\x8denostjo, da bo igrala na obeh straneh?\xc2\xab Jim Farber iz revije Daily News je komentiral: \xc2\xbbZa\xc4\x8dinjenim trenutkom najvkljub so deli koncerta Britney Spears trpeli zaradi poznavanja in veselja na vseh dana\xc5\xa1njih najstni\xc5\xa1kih turnejah. Ble\xc5\xa1\xc4\x8dice, eksplozije in obvezni lete\xc4\x8di plesalci so bili udobno name\xc5\xa1\xc4\x8deni na tematskem parku umetnosti.\xc2\xab Vstopnice so v Severni Ameriki stale 32 $. Poro\xc4\x8dali so, da so, \xc4\x8de so prodali 15.841 vstopnic, zaslu\xc5\xbeili 507.786 $. Susanne Ault iz revije Billboard je poro\xc4\x8dal, da so vstopnice za ve\xc4\x8dino koncertov razprodali \xc5\xbee v prvem dnevu. Turneja je vsega skupaj zaslu\xc5\xbeila 40,5 milijonov $. Postala je deseta najbolje prodajana turneja v Severni Ameriki tistega leta in hkrati tudi druga najbolje prodajana turneja samostojnega glasbenica tistega leta, takoj za turnejo Twenty Four Seven Tour Tine Turner.\n_START_SECTION_\nPredvajanje na televiziji\n_START_PARAGRAPH_\n30. novembra 2000 so koncert iz 20. septembra tistega leta v areni Louisiana Superdome v New Orleansu iz\xc5\xa1el na kanalu Fox. Koncert so predvajali pod imenom There's No Place Like Home. Koncert v londonski areni so posneli in predvajali na kanalu Sky1. Koncert v areni Rock In Rio so predvajali na kanalu DirecTV."